google/wiki40b huggingface dataset:
Břetislav I.

Mladosť

Břetislav bol nemanželský syn kniežaťa Oldřicha a jeho družky (a neskôr manželky) Boženy. Jeho otec ho niekedy v roku 1019 určil správcom Moravy, čerstvo pripojenej k Čechám. Oženiť ho však bolo trochu zložitejšie, nelegitímny potomok nebol príliš atraktívnym ženíchom, nakoniec to však celé vyriešil Břetislav osobne, keď v roku 1021 uniesol z kláštora vo Schweinfurte dcéru bavorského vojvodu Henricha, Juditu zo Schweinfurtu (tiež Gutu), s ktorou sa roku 1029 oženil. 
Po smrti svojho otca, kniežaťa Oldřicha, bol okrem svojho strýka Jaromíra jediným žijúcim Přemyslovcom. Na kniežací stolec usadol Jaromír, ale vzápätí nato sa ho v Břetislavov prospech vzdal.

Knieža

Břetislav sa čoskoro ukázal ako veľmi silný a sebavedomý panovník a potom, čo si upevnil a poistil svoju domácu pozíciu a získal prvého následníka, začal rozširovanie svojej moci smerom na poľské územie. V rokoch 1038 – 1039 obsadil Krakov a Hnezdno, nad ostatkami sv. Vojtecha, uloženými v tunajšej bazilike Panny Márie, vyhlásil vydanie prvého známeho českého zákonníka (tzv. Břetislavova dekreta). 
Obsahom týchto nariadení bola snaha o povznesenie kresťanských mravov. Prvé tri články sa týkali manželských vzťahov, smerovali proti mnohoženstvu a nerozlučiteľnosti manželstva. Ďalšie články boli napr. namierené proti rozširovaniu počtu krčiem, týkali sa zákazu všetkej práce v nedeľu a vo sviatok a príkazu pochovávať mŕtvych výlučne na cintorínoch.
Vojtechove pozostatky dal knieža previezť do Prahy.  
Jeho protipoľská výprava však vzbudila pozornosť rímskeho kráľa Henricha III., ktorý v roku 1040 vpadol do Čiech, aby českému kniežaťu pripomenul jeho vazalské postavenie. Prvý Henrichov pokus bol neúspešný (v bitke pri Brůdku na Šumave bol na hlavu porazený), ale o rok neskôr už bola jeho výprava úspešnejšia. Nakoniec Břetislavovi, obkľúčenému v Prahe, zostalo len uznať a obnoviť vazalskú prísahu. V nasledujúcich rokoch sa stal pevným a oddaným Henrichovým spojencom, ktorého podporoval najmä pri výprave do Uhorska. V roku 1042 po dobytí Hainburgu a Bratislavy prenikli na juhozápadné Slovensko až po rieku Hron, kde porazili uhorské vojsko. Nitrianske kniežatstvo sa podrobilo kráľovi. 
V roku 1054 vyriešil komplikovanú otázku nástupníctva na kniežací stolec presadením seniorátu (starešinského poriadku) – ustanovením podľa ktorého zdedil stolec najstarší mužský člen přemyslovskej dynastie (vzhľadom na to, že mal päť synov, išlo o celkom dôležité rozhodnutie). Ďalším členom dynastie potom mali patriť menšie údely na Morave. Krátko potom Břetislav zomrel na hrade Chrudim počas príprav na vojenské ťaženie do Uhorska.
Bol pochovaný v kostole sv. Víta na Pražskom hrade. V roku 1373 boli jeho telesné ostatky uložené do nového svätovítskeho chrámu.
Atacama

Klimatické podmienky

Atacama, ako väčšina púštnych oblastí, je typická náhlymi teplotnými výkyvmi, ktoré sa v letnom období pohybujú od 0 °C v noci až po +50 °C cez deň. Veľký teplotný gradient urýchľuje intenzívnu eróznu činnosť hornín. Vlhké vetry, ktoré zásobujú východnú časť Južnej Ameriky, nie sú schopné prekonať morfologickú hradbu Ánd, vlaha sem nie je transportovaná ani z oblastí východného Pacifiku, pretože v okolí pobrežia prúdi studený Peruánský oceánský prúd a vplyvom sily zemskej rotácie sa už tak riedke mračná stáčajú späť nad oceán a nie nad pevninu.

Osídlenie

V oblasti Atacamy žije okolo 1 milióna obyvateľov. Dôvodom je výskyt obrovského množstva nerastných surovín - náleziská železných, medených a iných rúd sa stali významným artiklom tejto nehostinnej oblasti. Medzi ďalšie dôležité nerastné bohatstvo patria najväčšie náleziská dusičnanu sodného na svete. O jeho vlastníctvo sa viedla aj Pacifická vojna. Počas obdobia najväčšej ťažby pokrývala produkcia z Atacamy až 4/5 svetovej spotreby.

Zaujímavosti

Atacama aj napriek týmto extrémom má čo ponúknuť a to v podobe národného parku Los Flamengoss, Valle de la Luna či gejzíry El Tatio, ktoré sú jediným gejzírovým poľom v Južnej Amerike a zároveň najvyššie položenými gejzírmi na svete. V púšti sa nachádza aj Európske južné observatórium (ESO), pretože sa v tejto oblasti vyskytuje najväčší počet bezoblačných dní a je ďaleko od ľudských sídiel a tak nič neruší pozorovanie nočnej oblohy. Vďaka prírodným podmienkam a charakteru povrchu, využíva oblasť tiež NASA k testom zariadení pre budúce misie na Mars.
Užovka Schrenckova

Užovka Schrenckova alebo štíhlovka Schrenckova (Elaphe schrenckii) je druh z čeľade užovkovité.

Rozšírenie

Obýva lesy severovýchodnej Číny, Kórey a východnej časti bývalého Sovietskeho zväzu.

Vzhľad

Má tmavočiernu (niekedy tmavohnedú) farbu s nepravidelnými žltými, sivými alebo bielymi pruhmi. Dorastá do dĺžky max. 1,8 m. Výzorom pripomína hadiarku retiazkovú (Lampropeltis getula).
List Títovi

List Títovi alebo List apoštola Pavla Titovi alebo List (apoštola Pavla) Titovi (skratka Tít alebo Tit) je kniha Nového zákona.
Jeho autorstvo sa tradične pripisuje apoštolovi Pavlovi. Zaraďuje sa medzi pastorálne listy.
List je skôr úradného než osobného charakteru. Pravdepodobne obsahuje prvky ranokresťanskej katechézy alebo vyznania viery.
Nomain

Poloha

Obec má rozlohu 19,11 km². Najvyšší bod je položený 58 m n. m. a najnižší bod 28 m n. m.

Obyvateľstvo

Počet obyvateľov obce je 2 446 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rádiové žiarenie

Rádiové žiarenie (iné názvy: rádiové lúče, ako vlnenie: rádiové vlnenie/vlny, skôr neformálne: rádiovlny; ako časť elektromagnetického spektra: rádiové spektrum, pásmo rádiových vĺn, v niektorých kontextoch aj rádiofrekvenčné pásmo) je elektromagnetické žiarenie s kmitočtom menším ako 300 GHz (s vlnovou dĺžkou väčšou ako 1 milimeter) a väčším ako 10 kHz (s vlnovou dĺžkou menšou ako 30 km).
Zemská atmosféra prepúšťa rádiové žiarenie s vlnovou dĺžkou 1 mm až 30 m (tzv. rádiové okno). Rádiové vlny v rozsahu 9 kHz až 3000 GHz sa používajú na prenos informácií v oboroch ako rozhlas, televízia, rádioamatérstvo alebo rádiom ovládaný model. Štúdiom vesmírneho rádiového žiarenia sa zaoberá rádioastronómia.
Pontailler-sur-Saône (obec)

Poloha

Obec má rozlohu 13,17 km². Najvyšší bod je položený 226 m n. m. a najnižší bod 182 m n. m.

Obyvateľstvo

Počet obyvateľov obce je 1 238 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zámok Azay-le-Rideau

Zámok Azay-le-Rideau (franc. Château d'Azay-le-Rideau) sa nachádza v meste Azay-le-Rideau vo francúzskom regióne Centre-Val de Loire a departemente Indre-et-Loire.
Na konci 11. storočia alebo začiatku 12. storočia tu rytier Ridel d‘Azay, feudálny pán, ktorý kvôli svojej ukrutnosti získal pochybnú povesť, vybudoval pevnosť a dal meno tomuto mestu i zámku.
4. júla 1189 sa hrad z Azay zapísal do anglicko-francúzskych dejín. Francúzsky kráľ Filip II. August a anglický kráľ Henrich II. tu podpísali dohodu o skončení vojny a dohodli sa na spoločnej účasti na tretej križiackej výprave. Henrich II. o dva dni zomrel a tak sa miesto neho výpravy zúčastnil jeho nástupca Richard I.
Ostrôžka

Prístup

Na vrchol nevedie značkovaný chodník, no vrch traverzuje  značka z Detvy do Starej Huty. Najľahší výstup je zo Sliačskej Poľany, kde sa na červený chodník pripája aj  značená trasa z Kriváňa.
Veľký bok

Prírodné podmienky

Veľký bok tvorí rozsiahla pseudokrasová náhorná plošina tvorená vápnitými slienmi a zarastená vysokými trávami. Nadmorská výška takmer vodorovnej plošiny je 1650 m.n.m. V západnej časti plošiny mierne vystupuje samotný vrchol Veľkého Boku, ktorý ďalej na západ strmo padá do doliny Hodruše. Donedávna sa  celá hoľa intenzívne spásala, čím sa bránilo zarastaniu smrekovým lesom. V poslednej dobe sa však najmä na južné svahy postupne vracajú smreky a borievky, ale návrat lesa je viditeľný aj na ostatných častiach hole. Kosodrevina sa vo väčšom vyskytuje iba na miestach kde na povrch vychádza kyslé podložie (južný a západný bočný hrebeň). Inde - hlavne na strmých severných a južných svahoch bola kosodrevina umelo vysadená ako protilavínová bariéra. Nižšie položené smrekové lesy boli posledno dobou tak ako na mnohých iných miestach Nízkych Tatier zle poznačené vetrovými kalamitami a následne rozsiahlou kôrovcovou ťažbou. Celé okolie je popretkávané pomerne hustou sieťou lesných zvážnic.
Dominika Mirgová

Životopis

Dominika Mirgová sa narodila v Trnave, kde prežila aj svoje detstvo. Odmalička inklinovala k hudbe. Už ako 5-ročná stála pred mikrofónom počas rodinných osláv a vystúpení svojho otca, muzikanta v jeho kapele Domiband. Od 12-tich rokov vystupuje, hrá na niekoľkých hudobných nástrojoch a skladá vlastnú hudbu. Ako 15-ročná si po dohode s rodičmi podala prihlášku do súťaže Slovensko hľadá SuperStar. V súťaži sa dostala až do finále, kde ju porazila Vierka Berkyová. Druhé  miesto jej však prinieslo nahrávaciu zmluvu so Sony BMG a po tom, čo víťazka nenahrala žiadnu hudbu, sa Dominika stala prioritou vydavateľstva. Prvý singel „Skoro ako v sne“ bol v rádiách úspešný. Následne vydala album Dominika Mirgová. 
Po niekoľkých menej úspešných singloch sa na čas odmlčala, venovala sa škole, zmaturovala a znovu sa objavuje na hudobnej scéne v duete s Mirom Jarošom „Na pokraji síl“. Po jeho úspechu dostáva od speváka ponuku na spoluprácu. Miro Jaroš napísal skladbu „Nová“, ktorú inšpiroval skutočný príbeh jej nešťastnej lásky s finalistom Michalom Chrenkom, a ktorú fanúšikovia označili za „hymnu zlomených sŕdc“. Skladbu v roku 2013 nominovali v kategórii Hit roka 2012 v ankete Slávik 2012. Remixu Dr. Woofa bol nominovaný v Eurodanceweb Award 2012 za najlepšiu slovenskú tanečnú skladbu roka 2012. 
Nasledovali single „Labuť“, „Kto je on“ s Robertom Burianom a „L.A.S.K.A.“ s Rakbym. V septembri 2013 vyšiel album #Nová, spoločne so singlom „Swing“.
V roku 2016  dorobila posledné úpravy na ARMÁDA albume.
V roku 2015 priviedla Dominika na svet syna Petra a vydala sa za priateľa Petra Zvolenského. 
V roku 2016 vydala nový album pre svojich fanúšikov s názvom ARMÁDA. Pre fanúšikov pripravila aj nový  MERCH.
V roku 2016 vyhlásila aj svoje prvé turné (ARMÁDA TOUR 2016) v mestách Nitra, Poprad, Trenčín, Banská Bystrica, Humenné. Prebehla už aj druhá časť turné (ARMÁDA TOUR Jar 2017) v mestách Nové Zámky, Košice, Bratislava, Lučenec, Žilina. Po skončení turného sa osamostatnila od Mira Jaroša a začala sama vydávať pesničky.V roku 2017 si otvorila vlastne tanečné štúdio VIP dance studio ktoré môžete nájsť v Trnave.
Turecká mierová rada

Prevzatie moci

Rada prevzala moc na dobu niekoľkých hodín, keď vojaci vedení pučistami obsadili sídlo tureckej štátnej televízie TRT. Tam vyhlásili v živom prenose, že tento orgán nahrádza doterajšiu tureckú štátnu moc (ovládanú prevažne stranou AKP). Počas tejto doby vzbury vojaci začali obsadzovať kľúčové body na niektorých miestach v Turecku.

Ciele rady

Po formálnom prevzatí moci pučisti uviedli svoje ciele, medzi ktoré patrilo obnovenie ústavného poriadku, ľudských práv a slobôd, právneho štátu a všeobecnej bezpečnosti, ktorá bola podľa pučistov zničená.
François Rabelais

Život

Jeho otec si prial, aby sa stal kňazom, preto začal študovať u benedektínov, ale čoskoro prestúpil k františkánom, kde sa v roku 1511 stal kňazom. Život v kláštore sa mu nepozdával a preto odtiaľ utiekol.
V roku 1530 François Rabelais študoval medicínu a roku 1532 sa stal hlavným lekárom v nemocnici v Lyone. Roku 1535 získal od Pavla III. bulu odpúšťajúcu mu jeho opustenie rádu, vďaka tomu rozhodnutiu sa mohol vrátiť do Paríža, kde roku 1537 obdržal titul doktora. V Paríži potom do roku 1539 vyučoval medicínu, roku 1539, bol povolaný do Turína, kde pôsobil ako lekár Viliama du Ballay.
Rabelaise bol už človek renesancie, výborný humorista, nezmieriteľný odporca myšlienkovej zaostalosti. Jeho predstavivosť dokázala vymýšľať scény a príhody s úžasnou dávkou fantázie. Bez milosti odhaľoval zlo, ľudskú hlúposť, zákernosť, lož, nepoctivosť. Proti asketizmu stavia prírodu, mocnú večnú darkyňu života.
Rabelaise je majstrom satiry a grotesky, ktorá používa ako základný postup pri zobrazovaní vtedajšieho francúzskeho života. Vysmial sa hlavne kláštornému životu, súdnictvu a školstvu (mechanickému učeniu sa naspamäť). Jeho názory na vzdelanie a výchovu sú už ovplyvnené humanizmom. Svoj ideál slobodného človeka, rozvinutého telesne i duševne vtelil do obrazu Thelémskeho opátstva, spoločenstva ľudí, ktorí naplno uskutočňovali renesančnú predstavu slobodného a plného života.
Corlay

Poloha

Obec má rozlohu 13,8 km². Najvyšší bod je položený 257 m n. m. a najnižší bod 157 m n. m.

Obyvateľstvo

Počet obyvateľov obce je 1 029 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Campo (Corse-du-Sud)

Poloha

Obec má rozlohu 3,3 km². Najvyšší bod je položený 1 118 m n. m. a najnižší bod 493 m n. m.

Obyvateľstvo

Počet obyvateľov obce je 89 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Clerques

Poloha

Obec má rozlohu 6,39 km². Najvyšší bod je položený 173 m n. m. a najnižší bod 37 m n. m.

Obyvateľstvo

Počet obyvateľov obce je 278 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pont-Croix

Poloha

Obec má rozlohu 8,09 km². Najvyšší bod je položený 73 m n. m. a najnižší bod 2 m n. m.

Obyvateľstvo

Počet obyvateľov obce je 1 849 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Václav Příhoda

Životopis

Narodil sa v Sánach u Poděbrad do početnej učiteľskej rodiny. Na Filozofickej fakulte Karlovej univerzity študoval filológiu nemčinu a francúzštinu, školu absolvoval v roku 1914. Potom učil na stredných školách v Českej Třebovej, Kladne a Prahe.
Z počiatku svojej kariéry sa venoval filozofii, avšak po vzniku Česko-Slovenska sa zameral na reformy česko-slovenského školstva. Orientoval sa najmä na oblasť experimentálnej pedagogiky, vďaka ktorej preukázal overiteľnosť pedagogických javov a dokázateľnosť súdov o nich. Aj neskôr používal vedecké metódy umožňujúce pedagogické a psychologické javy merať, overovať a dokazovať.
V roku 1924 habilitoval na Karlovej univerzite; docentúru získal po obhájení spisu Psychologie a hygiena zkoušky. Profesorom bol menovaný v októbri 1945.
Stal sa odborným poradcom na ministerstve školstva, avšak po roku 1948 mu bola znemožnená ďalšia pedagogická činnosť. Preto sa rozhodol venovať plne psychológii. Svoje úsilie zúročil v roku 1956, kedy vydal Úvod do pedagogické psychologie. Tento učebný text sa časom rozrástol do podoby štvorzväzkového diela Ontogeneze lidské psychiky. Táto publikácia nemá vo svetovej pedagogickej a psychologickej literatúre obdoby.
Za svoje zásluhy o rozvoj pedagogiky a psychológie dostal v roku 1966 medailu Jana Amosa Komenského za celoživotnú prácu a v roku 1969 Rád republiky k svojim osemdesiatinám.
Neffes

Poloha

Neffes má rozlohu 8,36 km². Najvyšší bod je položený 892 m n. m. a najnižší bod 633 m n. m.

Obyvateľstvo

Neffes má 744 obyvateľov (2009).
Graf vývoja obyvateľstva:
Zdroje: INSEE
Villeneuve-d’Olmes

Poloha

Obec má rozlohu 5,92 km². Najvyšší bod je položený 880 m n. m. a najnižší bod 544 m n. m.

Obyvateľstvo

Počet obyvateľov obce je 1159 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Epidendrum

Morfológia

Rastliny najrozmanitejšieho habitu. Kvety prevažne malé, väčšinou nevýrazné, často zelenožltej farby.

Ekológia

Pochádza z územia Strednej a Južnej Ameriky.
Elwin Ransom

Elwin Ransom je hlavná postava Kozmickej trilógie od C. S. Lewisa. Je profesorom filológie a po skúsenostiach v prvom dieli sa stáva kresťanom. Postava je inšpirovaná J. R. R. Tolkienom.
Seuzey

Poloha

Obec má rozlohu 4,61 km². Najvyšší bod je položený 340 m n. m. a najnižší bod 234 m n. m.

Obyvateľstvo

Počet obyvateľov obce je 90 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
HC Košice v sezóne 2009/2010

Individuálne ocenenia na turnaji

Najlepší brankár - Branislav Konrád (HC Slovan Bratislava)

Najlepší obranca - Ján Tabaček (HC Košice)
 
Najlepší strelec - Rudolf Huna (HC Košice)
 
Najproduktívnejší hráč - Rudolf Huna (HC Košice)

Herný systém

Základná časť sa hrá systémom, kde každý s každým odohral 2 zápasy vonku a 2 zápasy doma. V lige hrá 12 regulárnych družstiev a družstvo HK Orange 20, hrajúce v Bratislave, ktoré odohrá iba jej časť ako prípravu pre Majstrovstvá sveta v ľadovom hokeji hráčov do 20 rokov.
Prvých 8 celkov po základnej časti postúpilo do play-off, posledný hral baráž. Všetky série vrátane barážovej sa hrali na 4 víťazné stretnutia.

Štatistiky hráčov

Zdroj: eurohockey.com, Eliteprospects, Slovenský zväz ľadového hokeja
Erytrit

Charakteristika

Erytrit vytvára prizmatické až ihlicovité kryštály, často s ryhovanými plochami, ktoré bývajú zoskupené do steblovitých agregátov. Tento minerál sa však vyskytuje aj v podobe zemitej masy. Býva tmavopurpurový až bledoružový; vryp je trochu svetlejší, ako je jeho základná farba. Je to priehľadný až priesvitný minerál s diamantovým až skleným alebo perleťovým leskom.

Vznik

Tvorí sa v tých častiach kobaltových žíl, ktoré sú pozmenené oxidáciou a cirkulujúcimi roztokmi.

Poznávanie

Erytrit sa rozpúšťa v kyseline chlorovodíkovej.
Guernica (Picasso)

Guernica je obraz Pabla Picassa, inšpirovaný svedectvom Picassa pri bombardovaní španielskeho mesta Guernica nacistickým Nemeckom 26. apríla 1937 počas Španielskej občianskej vojny.
Vzdušný útok zničil celé mestá a zabil veľké množstvo ľudí. Mnohým toto veľké plátno stelesňuje nehumánnosť, brutalitu a zúfalstvo vojny. Maľovanie obrazu bolo zachytené sériou fotografií Picassovou najznámejšou milenkou, Dorou Maar, ktorá bola sama uznávanou umelkyňou. Guernica visela v newyorskom Múzeu moderného umenia mnoho rokov; podľa dohody s Picassom sa plátno nemalo vrátiť do Španielska, kým sa tam neobnoví demokracia. V roku 1981 sa Guernica vrátila do Španielska a bola vystavená v Casón del Buen Retiro. V roku 1992 sa maľba stala jednou z atrakcií Madridského múzea Reina Sofía po jeho otvorení.
Príčina úpadku civilizácie

Príčiny úpadku civilizácie sú subjektívnym zoznamom, vytvoreným filozofmi alebo inými osobnosťami, ktoré považujú súčasnú formu civilizácie za menejcennú ako tú, čo existovala v minulosti.
Arnold Joseph Toynbee dáva na prvé miesto jej vnútorné duchovné nedostatky - akýsi druh demoralizácie, za ktorú nesieme sami zodpovednosť. Môžeme byť demoralizovaní úspechom, ktorý spôsobí našu lenivosť alebo nám poskytne falošné sebauspokojenie. Opájame sa pýchou, ktorá predchádza pádu. Zlom v raste civilizácie však nie je nevyhnutný - no keď procesu dezintegrácie dovolíme postupovať ďalej, nastáva modelová situácia, ktorá sa objavuje aj v iných prípadoch. V rozkladajúcej sa spoločnosti sa masy odcudzujú vodcom, ktorí sa potom snažia udržať svoje pozície použitím sily. Sila sa tak stáva náhradou za stratenú príťažlivosť. Spoločnosť sa štiepi na dominantnú menšinu, vnútorný proletariát a vonkajší proletariát, zložený z barbarov na pomedzí civilizácie. Súčasne sa objavuje rozkol v dušiach ľudí, ktorí sa v takejto rozkladajúcej spoločnosti narodili. Uvoľňuje sa priestor pre disharmonické psychické sklony, ktoré sú v ľudskej povahe azda vždy prítomné. Ľudia sa snažia uniknúť z netolerovanej prítomnosti do idealizovanej minulosti alebo do imaginárnej budúcnosti. Väčší duchovia sa usilujú utiahnuť zo života a ešte väčší duchovia sa snažia premeniť život na niečo duchovne vyššie ako prostý život na Zemi.
La Rochelle-Normande

Poloha

Obec má rozlohu 7,53 km². Najvyšší bod je položený 126 m n. m. a najnižší bod 44 m n. m.

Obyvateľstvo

Počet obyvateľov obce je 319 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rudeboy (Sigma)

Hudobné video

Hudobné video k skladbe „Rudeboy“ bolo prvýkrát zvetrejnené na portáli YouTube dňa 23. októbra 2013 s celkovou dĺžkou 4 minúty a 22 sekúnd.
Neomarxizmus

Praktické pokusy

Princípy reformovanej novej ľavice (v kontexte oslobodenia sa od konzumnej spoločnosti, popretia individualizmu, tradicionalizmu, konzervativizmu) sa v praxi aplikovali v 60. rokoch 20. storočia alternatívnym, komunitným životným štýlom, ktorý poprel tradičnú rodinu, fungoval v súlade s prírodou a bol protikladom konzervatívneho modelu spoločnosti. Experimenty sa realizovali v komúnach v okolí San Francisca v USA alebo v NSR (kde vznikla Komunne 1) a ďalších miestach (buď v rámci miest, alebo na vidieku). Dedičstvo týchto experimentov je tzv. squatterstvo, komunitný život, či zakladanie permakultúrnych spoločenstiev.
Blessington

Blessington (ír. Baile Coimín), historicky známe ako Ballycomeen je mesto vo východnej časti Írska, v grófstve Wicklow.

V roku 2011 tu žilo 5 010 obyvateľov.
Mesto leží v pohorí Wicklow Mountains v povodí rieky Liffey, na brehu priehrady Pollaphuca Reservoir. Je lokalizované na križovatke ciest N11 Tallaght - Baltinglass a R410 do Naas, 29 km juhozápadne od Dublinu a 12 km juhovýchodne od Naas.
V rokoch 1888 - 1932 bol Blessington spojený s Terenure cez Tallaght parnou električkou. V decembri 1932 bola električka nahradená autobusovou linkou č. 65 z Dublinu, ktorá premáva dodnes. Mesto zažíva v súčasnosti dynamický rast a stáva sa satelitným mestom Dublinu.
Souffelweyersheim

Poloha

Obec má rozlohu 4,51 km². Najvyšší bod je položený 153 m n. m. a najnižší bod 133 m n. m.

Obyvateľstvo

Počet obyvateľov obce je 7 302 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lourches

Poloha

Obec má rozlohu 2,65 km². Najvyšší bod je položený 42 m n. m. a najnižší bod 28 m n. m.

Obyvateľstvo

Počet obyvateľov obce je 3 930 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Josef Derbolav

Josef Derbolav (* 24. marec 1912, Viedeň – † 14. júl 1987, Bonn) bol nemecký filozof, profesor v Bonne.
Spracúval témy z antickej filozofie, nemeckého idealizmu a jeho vplyvu, problémy teórie jazyka, teórie vedy a praktickej filozofie (etiky, politickej teórie) a pedagogiky.
Kratisthenes z Kyrény

Kratisthenes alebo Kratisthenés (starogr. Κρατισθένης – Kratisthenes, iný prepis: Kratisthenés) bol olympijský víťaz v tethrippe v 5. stor. pred Kr.
Kratisthenes, syn Mnasea z líbyjskej Kyrény, zvíťazil na 79. olympijských hrách v roku 464 pred Kr. v tethrippe (jazdeckých pretekov dvojkolesových vozov so štvorzáprahom). V Olympii sa tethrippon zaradil do programu na 25. hrách v roku 680 pred Kr.. Prvým víťazom tejto disciplíny bol Pagóndas z Téb.
Staroveký autor Pausanias zaznamenal, že v olympijskej Altide videl sochu Kratisthena. Pausanias o tom uvádza: „Je tu ďalej kovový voz kyrenského Kratisthena, na voze stojí bohyňa Niké a sám Kratisthenes. Je zjavné, že zvíťazil s konským záprahom. Kratisthenes je najskôr syn bežca Mnasea, ktorého Gréci nazývali Libyjským. Jeho dary venované do Olympie sú dielo rhégijskeho Pythagora."
Veľký Kostol

Topografia

Od Malého Kostola (2095,4 m) ho oddeľuje Zadná Bránička, od Chmúrnej veže (2257,9 m) zasa Bránička. Smerom od Bráničky však ešte rozoznávame Kopu a Vežu Veľkého Kostola. Na JZ smerom do Veľkej Studenej doliny spadá elegantnou, asi 65-metrovou stenou.
Disekcia axily

Disekcia axily je chirurgický zákrok, pri ktorom sa odstraňujú lymfatické uzliny v oblasti pazuchy. Najčastejším dôvodom je podozrenie na metastázy do týchto uzlín pri zhubnom nádore prsníka, kedy sa zákrok kombinuje s mastektómiou alebo prsník zachovávajúcou operáciou. Zatiaľ, čo európska chirurgická škola disekciu preferuje, americká škola k nej pristupuje len v prípade biopsiou dokázanej metastázy.

Význam

Požaduje sa odstránenie minimálne 10 lymfatických uzlín, no extrémne radikálne techniky, ktoré mnohokrát výrazne znižovali následnú kvalitu života sa dnes už nepoužívajú. Rozsah ich postihnutia je najdôležitejším prognostickým faktorom rakoviny prsníka, i keď jeho význam v posledných rokoch klesá. Významný je fakt, že aj u malých invazívnych zhubných nádorov sa udáva výskyt mikrometastáz v týchto uzlinách až 20%.
Hoci to nie je jednoznačné, na základe viacerých štúdii sa zdá, že axilárna disekcia zlepšuje aspoň u malého počtu pacientiek čas prežitia. Minimálne ovplyvňuje prežitie pacientiek s malým nádorom a klinicky negatívnymi (nehmatnými) uzlinami a rovnaký nulový efekt má i u žien s veľkým nádorom a rozsiahlymi metastázami.